Na osnovu člana 47 stav 3 i člana 49 Zakona o uređenju prostora i izgradnji objekata („Sl. list CG”, br. 51/08, 40/10, 34/11, 47/11, 35/13, 39/13 i 33/14), člana 152 Pravilnika o bližim uslovima za osnivanje ustanova u oblasti obrazovanja i vaspitanja (Sl. list RCG br.40/06), i člana 42 Statuta Opštine Rožaje (“Sl. list CG - opštinski propisi”, br. 09/11 i 31/16), Skupština opštine Rožaje, na sjednici održanoj dana 27.04.2017. godine, donijela je

**O D L U K U**

**o ukidanju izmjena i dopuna Detaljnog urbanističkog plana ,,Centar’’ za urbanističku parcelu broj 1024**

**Član 1**

Ukidaju se urbanistički parametri i smjernice za urbanističku parcelu br.1024 koja je definisana Izmjenama i dopunama Detaljnog urbanističkog plana ,,Centar” (“Sl. list RCG - opštinski propisi” br. 21/93), na kojoj su izgrađeni objekti Srednje stručne škole i Gimnazije ,,30. septembar”.

**Član 2**

Za predmetnu parcelu primjenjivaće se smjernice iz Prostorno-urbanističkog plana opštine Rožaje do 2020.godine (“Sl. list CG - opštinski propisi”, br. 31/12 i 2/17), Pravilnika o bližim uslovima za osnivanje ustanova u oblasti obrazovanja i vaspitanja (“Sl. list RCG” br. 40/05), kao i ostali normativi, standardi i uzanse za ovu vrstu objekata, u postupku donošenja UTU i građevinske dozvole.

**Član 3**

Razlozi za donošenje predmetne Odluke se odnose na činjenicu da planirano rješenje za objekat fiskulturne sale iz predmetnog DUP-a Zona Centar nije u skladu sa potrebnim površinama, normama i standardima sa brojem učenika u obje škole.

**Član 4**

 Ova Odluka važi do donošenja novog planskog dokumenta za predmetnu parcelu.

**Član 5**

Ova Odluka stupa na snagu danom objavljivanja u “Službenom listu CG – Opštinski propisi”.

Broj: 99

Rožaje, 27.04.2017.godine

**SKUPŠTINA OPŠTINE ROŽAJE**

Predsjednik,

**Husein Kurtagić**, **prof., s. r.**